# Castell de Morella

### De Viquipèdia

Vista del castell de Morella.

El castell de Morella és un castell-fortalesa d'origen musulmà situat estratègicament sobre un penyal a 1073 m. d'alçària.

El lloc presenta ocupació des d'época ibèrica. Des d'aleshores ha estat un enclau important en diferents confrontaments armats. El seu caràcter inexpugnable permeté que només fos vulnerat dues voltes, a causa d'una traició en la Reconquesta i per un infiltrament de Cabrera a través d'un excusat de la muralla durant les Guerres Carlines.

Després de que Cabrera entrara en la fortalesa, aquesta es convertí en una de les places fortes dels carlins i base del seu exèrcit. En 1839 l'enginyer prussià Von Radhen el reestructurà per tal d'incorporar els nous avenços defensius de l'època. Un any després sofrí grans desperfectes a causa del bombardeig d'Espartero, que encertà una de les bombes en el polvorí del castell.

Porta d'accés a la Torre de la Pardala.

El castell de Morella fou també una plaça forta en la Guerra de la Independència. Segons conta la llegenda, la líder morellana Josefa Bosch, la Pardala, fou penjada per l'exèrcit francès des d'una de les torres del castell com a represàlia per la seua dura resistència en aquesta guerra. En honor seu s'anomena a aquesta torre la Torre de la Pardala.

La muralla de Morella disposa de 14 torres defensives, entre les quals cal destacar la Torre del Pantó, documentada des del segle XV. Aquesta presenta una disposició rectangular i 12,5 metres d'alçaria, i està construïda amb murs de maçoneria a dues cares, amb cantoneres de pedra treballada i espitlleres.

Actualment, el castell és propietat de la Diputació de Castelló, la qual està duent a terme importants treballs de restauració i conservació.

Obtingut de "http://ca.wikipedia.org../../../c/a/s/Castell_de_Morella_cf12.html"

Categories: Ports | Castells del País Valencià

##### Views

- Article
- Discussió
- Revisió actual

##### Cerca